Min Grossvater hät sie, d'Martha (138) (mini Muetter), und ihre beide  Brüedere, de Ernst (140) und de Hermann (143), mit 1000, 2000, 5000 Franke vo Bärn dür Brämgarte nach Lingert usegschickt, nach Kirchlindach, das isch mängisch vorcho, das het d'Mama öppe verzellt. Ja, das Gäld hei si dert irgendwie i nes Schäftli müesse tue, was weiss i. Sie (Ernst (140) und Hermann (143)) hei dert, ds Ortschwabe viel mehr, ihres Hus gha. Ortschwabe het zu Kirchlindach ghört. Ebe, d'Familie Zingg isch ja vo Kirchlindach. Me het albe gseit Lindert u het o Ortschwabe gmeint drmit. U die  Buebe, dr Ernst (140) und dr Hermann (143), die si de öppe mit em ne Chäs hei, de hei si müesse vo Bärn nach Lindert ufe reise, de hei si de erzellt, de si si öppe dr Neubrück-Stutz ab uf em ne Chäs abegritte."